OpenLLM-France/wikimedia huggingface dataset:
# Cantó de La Chapelle-de-Guinchay

El cantó de La Chapelle-de-Guinchay és un cantó francès del departament de Saona i Loira, situat al districte de Mâcon. Té 11 municipis i el cap és La Chapelle-de-Guinchay.

## Municipis

* Chaintré
* Chânes
* La Chapelle-de-Guinchay
* Chasselas
* Crêches-sur-Saône
* Leynes
* Pruzilly
* Romanèche-Thorins
* Saint-Amour-Bellevue
* Saint-Symphorien-d'Ancelles
* Saint-Vérand

## Història

Llista dels consellers generals successius :
| Data d'elecció | Identitat | Partit |
| 1945-1982 | Jules Pinsard | radical, després MRG |
| 1982-1994 | Marcel Gros | UDF |
| 1994- | Daniel Juvanon | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 7.811 | 8.587 | 8.887 | 9.364 | 9.840 | 10.505 | 12.284 |
| A partir de 1990: Població sense dobles comptes |||||||
# Arawa Kimura

Arawa Kimura (Prefectura d'Hiroshima, Japó, 8 de juliol de 1931 - 21 de febrer de 2007) fou un futbolista japonès que disputà sis partits amb la selecció japonesa.

## Enllaços externs

* Japan National Football Team Database
# Daspalla

Daspalla fou un estat trinutari protegit a Orissa amb una superfície de 1471 km².
Limitava al nord amb el districte d'Angul i l'estat de Narsinghpur, del que el sepàrava el riu Mahanadi; a l'est amb Khandpara i Nayagarh; al sud, el districte de Ganjani, i a l'oest amb Baud. La muntanya principal era el Goaldes (777 metres) i el riu principal el Mahanadi que corria per l'atractiva gorga de Barmul a la cantonada nord-oest de l'estat. Estava dividit en dos parts, Daspalla pròpia (al sud del Mahanadi) i Joremuha (una petita comarca al nord del mateix riu) que fou una adquisició d'Angul. La població era de 41.608 (1881), de 45.597 (1891) i de 51.987 (1901) repartits en 485 pobles, entre els quals el principal era Kunjaban, capital de l'estat.
Va ser fundat el 1498 pel fill del raja Narayan Bhanj Deo de Baud que va rebre dues donacions de terres dels rages de Nayagarh i Khandpara; es va estendre per l'absorció porgessiva dels pobles propers dels khonds. El sobirà és anomenat generalment raja de Joremuha Daspalla i per la terra de Joremuha no pagava tribut, ja que fou conceddida pels marathes pels serveis del raja, lliure de tot cost. A la gorge de Barmul els marathes van fer un intent de resistència als britànics el 1804.
Després de dotze sobirans, la llista a partir dels rajas des de 1653 és la següent:
* 13. Chakradhar Deo Bhanj 1653-1701
* 14. Padmanav Deo Bhanj 1701-1753
* 15. Trilochan Deo Bhanj 1753-1775
* 16. Makunda Bhank Deo Bhanj 1775-1795
* 17. Guri Charan Deo Bhanj 1795-1805
* 18. Krishna Chanda Deo Bhanj 1805-1845
* 19. Madhusudan Deo Bhanj 1845-1861
* 20. Narsimha Deo Bhanj 1861-1873 (+ 21 de gener de 1873)
* 21. Chaitan Deo Bhanj 1873-1896
* 22. Narayan Deo Bhanj 1896-1913 (germà)
* 23. Kishor Chandra Deo Bhanj 1913-1960 (adoptat + 16 de gener de 1960).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia per H. Soszynski Arxivat 2009-05-26 a Wayback Machine.
# Irlanda Independent

Irlanda Independent (en anglès Independent Ireland) és un partit polític conservador irlandès.
El partit es va registrar el 8 de novembre de 2023 impulsat pels diputats independents Michael Collins i Richard O'Donoghue, que cercaven constituir una alternativa constructiva tant a la coalició de govern (FF-FG-GP) com a l'oposició del Sinn Fein, plantejant-se la fita d'aconseguir una desena d'escons a les properes eleccions legislatives.
Al desembre del mateix any el partit participaria d'un acte organitzat per l'ECR anomenat "La família dels conservadors europeus s'està expandint". Al febrer de 2024 integrarien un tercer diputat provinent dels independents, Michael Fitzmaurice. El mateix mes, els consellers Shane P. O'Reilly i Declan Geraghty es van unir al partit i van anunciar la seva intenció de presentar-se a la reelecció als Consells del Comtat de Cavan i Galway, respectivament. John O'Donoghue es va unir al partit el març de 2024 per ser reelegit al Consell de la ciutat i del comtat de Limerick.

## Resultats electorals
### Eleccions generals

| Any | Vots 1a pref. | % | Escons | ± | Govern |
| 2024 | 78 276 | 3.55% | 4 / 174 | 1 | Per determinar |

### Eleccions locals

| Any | Vots 1a pref. | % | Escons | ± |
| 2024 | 51,562 | 2.8% | 23 / 949 | Nou |

### Eleccions europees

| Any | Líder | Vots 1a pref. | % | Escons | +/− | Grup Europeu |
| 2024 | Michael Collins | 108,685 | 6.23% (#4) | 1 / 14 | Nou | Renovar |

## Referències

* ↑ «Two TDs launch new political party as ‘comfortable alternative’ to Sinn Féin» (en anglès), 17-11-2023. [Consulta: 6 març 2024].
* ↑ «New Independent Ireland party registered with Electoral Commission» (en anglès). [Consulta: 6 març 2024].
* ↑ «Atreju, la speranza e l'orgoglio di dare un nuovo futuro all'Ue: "La famiglia dei Conservatori si allarga"» (en italià), 16-12-2023. [Consulta: 6 març 2024].
* ↑ «Michael Fitzmaurice to join new Independent Ireland party» (en anglès). Raidió Teilifís Éireann, Ireland's National Public Service Media.
* ↑ Meehan, Stella. «Independent Ireland recruits Galway cllr. for local elections» (en anglès britànic), 29-02-2024. [Consulta: 6 març 2024].
* ↑ Fitzpatrick, Frances. «Limerick councillor joins Independent Ireland party» (en anglès). [Consulta: 6 març 2024].
# Cantó de La Clayette

El cantó de La Clayette és un cantó francès del departament de Saona i Loira, situat al districte de Charolles. Té 18 municipis i el cap és La Clayette.

## Municipis

* Amanzé
* Baudemont
* Bois-Sainte-Marie
* La Chapelle-sous-Dun
* Châtenay
* La Clayette
* Colombier-en-Brionnais
* Curbigny
* Dyo
* Gibles
* Ouroux-sous-le-Bois-Sainte-Marie
* Saint-Germain-en-Brionnais
* Saint-Laurent-en-Brionnais
* Saint-Racho
* Saint-Symphorien-des-Bois
* Vareilles
* Varennes-sous-Dun
* Vauban

## Història

Llista dels consellers generals successius :
| Data d'elecció | Identitat | Partit |
| 1945-1955 | Amélie de Rambuteau | RPF |
| 1955-1985 | Philibert de Rambuteau | RPF, després RI UDF |
| 1985-1993 | Jean Collaudin | Divers droite |
| 1993- | Alain Gautheron | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 8.107 | 8.842 | 9.062 | 8.684 | 8.090 | 7.608 | 7.351 |
| A partir de 1990: Població sense dobles comptes |||||||
# Cantó de Danjoutin

El cantó de Danjoutin és un cantó francès del departament del Territori de Belfort, situat al districte de Belfort. Té 12 municipis i el cap és Danjoutin.

## Municipis

* Andelnans (An)
* Autrechêne (Au)
* Charmois (Cha)
* Chèvremont (Chè)
* Danjoutin (D)
* Fontenelle (F)
* Meroux (Mé)
* Moval (Mo)
* Novillard (N)
* Pérouse (P)
* Sevenans (S)
* Vézelois (V)

## Història

Llista dels consellers generals successius :
| Data d'elecció | Identitat | Partit |
| 1962-1973 | Marcel Cheval | MRP, després CD |
| 1973-1979 | M. Gasser | UDR, després RPR |
| 1979-1985 | Odile Chevillot | PS |
| 1985-1998 | Jean Rosselot | RPR |
| 1998-2011 | Sylvianne Fleury | PS |
| 2011- | Daniel Feurtey | EELV |
| les dades anteriors no són pas conegudes ||||
# Arbus

Arbus (en sard, Arbus) és un municipi italià, situat a la regió de Sardenya i a la província de Sardenya del Sud. L'any 2007 tenia 6.779 habitants. Es troba a la regió de Monreale. Fa frontera amb els municipis següents: Fluminimaggiore, Gonnosfanadiga, Guspini i Terralba.
Situat a 60 km al nord-oest de Càller i a 25 km a l'oest de Sanluri, el municipi d'Arbus conté els frazioni (subdivisions, principalment pobles i llogarrets) Montevecchio, Ingurtosu, i S. Antonio di Santadi. Malgrat el vast territori d'Arbus, 267,16 km², el seu nombre d'habitants, al voltant de 7.000, segueix un decrement continu.

## Administració

Llista d'alcaldes :
| Període | Identitat | Partit |
| 2005- | Raimondo Angius | Centreesquerra |
# Gustav Fischer (genet)

Gustav Fischer (Meisterschwanden, 8 de novembre de 1915 - 22 de novembre de 1990) fou un genet suís, guanyador de cinc medalles en cinc Jocs Olímpics d'Estiu diferents. El 1968, ell i el seu company Henri Chammartin, foren els segons esportistes suïssos a competir en cinc Jocs Olímpics, igualant la fita aconseguida el 1936 per l'atleta Paul Martin.

## Carrera esportiva

Especialista en doma clàssica, va participar, als 36 anys, en els Jocs Olímpics d'Estiu de 1952 realitzats a Hèlsinki (Finlàndia), on va aconseguir guanyar la medalla de plata en la prova per equips i finalitzar vuitè en la prova individual amb el cavall Soliman. En els Jocs Olímpics d'Estiu de 1956 realitzats a Melbourne (Austràlia), si bé les proves es realitzaren a Estocolm (Suècia), va guanyar la medalla de bronze en la prova per equips, finalitzant a més desè en la prova individual amb el cavall Vasello. En els Jocs Olímpics d'Estiu de 1960 realitzats a Roma (Itàlia) aconseguí guanyar la medalla de plata en la prova individual, una edició olímpica en la qual no hi hagué concurs de doma per equips, amb el cavall Wald. En els Jocs Olímpics d'Estiu de 1964 realitzats a Tòquio (Japó) aconseguí guanyar una nova medalla de plata en la prova per equips, finalitzant quart en la prova individual, guanyant així un diploma olímpic. En els Jocs Olímpics d'Estiu de 1968 celebrats a Ciutat de Mèxic (Mèxic), els seus cinquens i últims Jocs, aconseguí la seva cinquena medalla: la medalla de bronze en la competició per equips, a més de finalitzar setè en la prova individual, i guanyar així un nou diploma olímpic.

## Referències

* ↑ «In Memoriam: Henri Chammartin (SUI) - 1918-2011» (en anglès canadenc), 03-06-2011. [Consulta: 16 desembre 2024].
* ↑ «Olympedia – Gustav Fischer». [Consulta: 16 desembre 2024].
# Volum atòmic

El volum atòmic o volum molar és la relació entre la massa atòmica i la densitat d'un element. Es mesura en unitat de volum per mol (per exemple com cm³/mol).
La variació periòdica de la mida dels àtoms va ser observada per Julius Lothar Meyer, qui determinà el volum atòmic com a quocient entre la massa d'un mol d'element químic i la seva densitat física. En química, el volum molar V$_m$ d'una substància és el volum que ocupa un mol d'aquella substància. Es pot calcular amb el pes atòmic o pes molecular, dividit per la seva densitat:$V_{m}={\frac {M}{\rho }}$Com que la unitat del SI pel volum és el metre cúbic (m³), la unitat del SI pel volum molar és metre cúbic per mol (m³/mol). A vegades també s'usa la unitat centímetres cúbics per mol (cm³/mol), una mesura un milió de vegades més petita.
El volum molar, es calcula habitualment en condicions normals de pressió i temperatura (273,15 K i 1 atm). El seu valor dependrà no només de la temperatura i de la pressió, sinó també de la fase i l'al·lòtrop de què es tracti. El volum molar d'un gas ideal en condicions normals és de 22,414 L/mol, és a dir, 0,022414 m³/mol.
El valor del volum atòmic està relacionat amb el volum de l'àtom, però no s'hi correspon exactament, ja que, entre altres factors, la densitat de l'element està determinada per la seva estructura cristal·lina que inclou els buits entre els àtoms. Els diferents elements, en tenir els seus electrons en diversos nivells, presenten volums atòmics variables, però també hi influeix la càrrega nuclear, ja que, amb l'augment de protons en el nucli, a mesura que s'avança en la taula periòdica, l'atracció sobre els electrons es fa més gran i el volum tendeix a disminuir. En general, quan els elements tenen volums atòmics petits, els electrons del nivell més extern estan fortament atrets pel nucli i, per tant, són cedits amb gran dificultat. Al contrari, els elements de volums atòmics elevats cedeixen els seus electrons de valència fàcilment, ja que l'atracció nuclear és menor.
Densitats i volums molars d'alguns gasos:
| Gas | H2 | He | Ne | N2 | O2 | Ar | CO2 | NH3 |
| Densitat (g/L) | 0,090 | 0,178 | 0,900 | 1,250 | 1,429 | 1,784 | 1,977 | 0,771 |
| Massa molar (g/mol) | 2,02 | 4,003 | 20,18 | 28,01 | 32,00 | 39,95 | 44,01 | 17,03 |
| Volum molar normal (l/mol) | 22,428 | 22,426 | 22,425 | 22,404 | 22,394 | 22,393 | 22,256 | 22,094 |

## Referències

* http://herramientas.educa.madrid.org/tabla/properiodicas/volatomico.html Arxivat 2010-04-03 a Wayback Machine.
# August Winnecke

Friedrich August Theodor Winnecke (5 de febrer 1835 a Groß-Heere, prop de Hannover – 3 de desembre 1897 a Bonn) va ser un astrònom alemany.
Després de completar els seus estudis, treballà a l'observatori de Pulkovo (prop de Sant Petersburg, Rússia) de 1858 a 1865. Posteriorment visqué una llarga temporada a Karlsruhe. També exercí com a professor d'astronomia a l'observatori d'Estrasburg de 1872 a 1881.
Encara que al començament els recursos van ser molt limitats, l'observatori d'Estrasburg va guanyar prestigi sota la seva direcció, construint un nou observatori amb unes de les millors instal·lacions per a la recerca astronòmica de l'època.
Va descobrir o codescobrir un gran nombre de cometes, incloent-hi el cometa periòdic 7P/Pons-Winnecke i el cometa abans anomenat "Pons-Coggia-Winnecke-Forbes", reanomenat posteriorment 27P/Crommelin, ja que va ser Andrew Crommelin, qui va calcular la seva òrbita. Compilà també una llista d'estrelles binàries i descobrí nombroses nebuloses. Winnecke tingué una important participació en l'expedició alemanya per a l'observació del trànsit de Venus de 1874.
Per qüestions de salut Winnecke deixà la seva feina el 1886 i morí el 3 d'agost de 1897 a Bonn.
# Cantó de Lugny

El cantó de Lugny és un cantó francès del departament de Saona i Loira, situat al districte de Mâcon. Té 16 municipis i el cap és Lugny.

## Municipis

* Azé
* Bissy-la-Mâconnaise
* Burgy
* Chardonnay
* Clessé
* Cruzille
* Fleurville
* Grevilly
* Lugny
* Montbellet
* Péronne
* Saint-Albain
* Saint-Gengoux-de-Scissé
* Saint-Maurice-de-Satonnay
* La Salle
* Viré

## Història

Llista dels consellers generals successius :
| Data d'elecció | Identitat | Partit |
| 1945-1955 | Joanny Huet | SFIO |
| 1955-1967 | Nicolas Ducher | SFIO |
| 1967-1994 | René Boudier | RI, després divers droite |
| 1994-2004 | Gilbert Mornand | PS |
| 2004- | André Peulet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 5.786 | 6.205 | 6.071 | 6.740 | 7.118 | 7.420 | 8.642 |
| A partir de 1990: Població sense dobles comptes |||||||
# Cantó d'Auxerre-Est

El cantó d'Auxerre-Est és un cantó francès del departament del Yonne, situat al districte d'Auxerre. Té sis municipis i part del d'Auxerre.

## Municipis

* Augy
* Auxerre (part)
* Bleigny-le-Carreau
* Champs-sur-Yonne
* Quenne
* Saint-Bris-le-Vineux
* Venoy

## Història

Llista dels consellers generals successius :
| Data d'elecció | Identitat | Partit |
| 1945-1949 | Gaston Bazin | SFIO |
| 1949-1955 | René Walter | RPF, després RS |
| 1955-1967 | M. Robin | Divers droite |
| 1967-1985 | Gabriel Pommier | FGDS, després PS |
| 1985-2011 | Serge Franchis | RPR, després UMP |
| 2011- | Nicolas Briolland | Divers gauche |
| les dades anteriors no són pas conegudes ||||
# Arc de Santa Maria

L'Arc de Santa María de Burgos, era una de les dotze portes d'accés a la ciutat a l'edat mitjana. El seu aspecte data de segle xvi i la seva remodelació va ser duta a terme per Juan de Vallejo i Francisco de Colonia, l'arc simula un castell, en les fornícules s'hi troben personatges importants de la història de la ciutat i de Castella; com Nuño Rasura i Laín Calvo, els dos Jutges de Castella; els comtes Diego Rodríguez Porcelos fundador de la ciutat i Fernán González, Rodrigo Díaz de Vivar i Carles V tot ells presidits per Santa María la Mayor. Apareix esmentat en el poema del Mio Cid. En aquests moments és el Centre Cultural Històric-Artístic de Burgos.
# Dhamasia

Dhamasia o Vanmala fou un estat tributari protegit de l'agència de Rewa Kantha a la divisió de Sankheda Mehwas, presidència de Bombai. La superfície de l'estat era d'uns 13 km² i la seva població principalment bhil repartida en 11 pobles. La capital era Dhamasia. El thakur era un rajput musulmà. Vers 1880 era thakur Kalu Bawa, nascut el 1834. Els ingressos estimats eren de 500 lliures i se'n pagaven 13 com a tribut al Gaikwar de Baroda.

## Bibliografia

* R. Lethbridge, The Golden Book of India
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Augusta (Geòrgia)

Augusta és una ciutat ubicada al Comtat de Richmond a Geòrgia, Estats Units d'Amèrica, de 192.851 habitants segons una estimació l'any 2008 i amb una densitat de 250 per km². Augusta és la ciutat més poblada del comtat, la segona ciutat més poblada de l'estat (després d'Atlanta) i la 113a ciutat més poblada del país. Es troba a uns 240 quilòmetres per carretera de la capital de Geòrgia, Atlanta. L'actual alcalde és Deke Copenhaver.

## Ciutats agermanades

* Takarazuka, Japó
* Biàrritz, França

## Personalitats notables

* Zaidee Jackson (1898-1970) ballarina i cantant de jazz, música espiritual i pop i actriu afroamericana del Renaixement de Harlem

## Enllaços externs

* Pàgina Oficial d'Augusta (anglès)
Viccionari
# Cantó d'Auxerre-Sud-Oest

El cantó d'Auxerre-Sud-Oest és un cantó francès del departament del Yonne, situat al districte d'Auxerre. Té 2 municipis i part del d'Auxerre.

## Municipis

* Auxerre (part)
* Saint-Georges-sur-Baulche
* Villefargeau

## Història

Llista dels consellers generals successius :
| Data d'elecció | Identitat | Partit |
| 1945-1958 | Jean Moreau | CNIP |
| 1958-1970 | M. Lalande | Divers droite |
| 1970-1976 | Jean-Pierre Soisson | RI, després UDF |
| 1976-1982 | Étienne Louis | PS |
| 1982-1988 | Jean-Pierre Soisson | UDF, després MDR |
| 1988-2008 | Hubert Moissenet | DL |
| 2008- | Guy Paris | PS |
| les dades anteriors no són pas conegudes ||||
# Cantó d'Auxerre-Nord

El cantó d'Auxerre-Nord és un cantó francès del departament del Yonne, situat al districte d'Auxerre. Té 5 municipis i part del d'Auxerre.

## Municipis

* Appoigny
* Auxerre (part)
* Charbuy
* Monéteau (part)
* Perrigny

## Història

Llista dels consellers generals successius :
| Data d'elecció | Identitat | Partit |
| 1992-1998 | François Babay | Divers droite |
| 1998- | Robert Bideau | UMP |
| les dades anteriors no són pas conegudes ||||
# Arcadio López Casanova

Arcadio López Casanova (Lugo, 5 de març de 1942 - València, 11 d'abril de 2022) va ser un poeta i crític literari gallec en llengües gallega i castellana. Va estudiar Filosofia i Lletres a la Universitat de Santiago de Compostel·la. Va rebre nombrosos premis a les Festas Minervais i altres certàmens literaris convocats en Galícia en els anys 60. Professor de Literatura i crític literari, va conrear també el teatre (Orestes, 1963) i la literatura infantil (O bosque de Ouriol 1973). El 1968 es va traslladar a València per a ocupar una càtedra de llengua i literatura espanyoles en l'Institut Mariano Benlliure. Des de 1986 era professor titular del Departament de Filologia Espanyola de la Facultat de Filologia de la Universitat de València, on impartia matèries relacionades amb la poesia i la novel·la espanyoles del segle xx, així com l'anàlisi i la composició de texts poètics.

## Obra literària

El 1965 publica Sonetos da esperanza presentida i en 1967 Palabra de honor. El llibre Mesteres, finalista en 1976 del Premi Nacional de la Crítica, suposa una renovació de la seva poesia. A continuació va publicar Liturxia do corpo. El 1978 obté el Premi Adonais per La oscura potestad. El 2003 va recollir la seva obra poètica completa en castellà amb el títol En oscuro desvelo.
Els primers llibres de López-Casanova reflecteixen una preocupació obsessiva per recuperar la infantesa, la innocència perduda, barrejada amb dramatisme que exposa una visió desesperada del món i de les coses, en la línia intimista i angoixada de la poesia da tebra (poesia de la tenebra). A Mesteres mostra una major preocupació formal, emprant versos de llarga etapa, entroncados en les formes rapsòdiques de la lírica tradicional. Liturxia do corpo conté meditacions íntimes sobre la mort.
# Dharampur

Dharampur fou un estat tributari protegit a l'agència de Surat a la regió de Gujarat, presidència de Bombai. Limitava al nord amb el districte de Surat i l'estat de Bansda; a l'est amb Surgana i els Dangs, al sud amb Peint i a l'oest amb el districte de Surat. El territori era allargat de 65 km de nord a sud i uns 30 km d'est a oest. Incloïa una ciutat (Dharampur) i 272 pobles. La superfície era de 2056 km² i la població (1881) de 101.289 habitants i el 1901 de 100.430. Els rius principals eren el Damanganga, Kolak, Par, Auranga i Ambika.
La dinastia governant era de rajputs del clan sisòdia suposats descendents dels solanki o raça solar. L'estat tenia salutació de 9 canonades. El sobirà podia dictar penes de mort sense aprovació de les autoritats britàniques. El seu exèrcit era de 207 homes amb 4 canons el 1881 i de 199 irregulars a més de 131 policies regulars i 26 de duanes el 1901. La successió era per primogenitura però disposava de sanad autoritzant l'adopció.
Originalment l'estat fou anomenat Ramnagar. Era forçá més extens que sota els britànics i arribava a l'est fins a la costa. El 1576 el raja de Ramnagar es va trobar amb Todal Mall el ministre d'Akbar a Broach, i va acceptar un rang militar de les seves mans. Als primers anys del segle XVII els marathes es van apoderar de 72 pobles i en els altres van adquirir el dret de recaptar el chauth o quart. El 31 de desembre de 1802 els drets de recaptació foren cedits pel peshwa maratha als britànics al tractat de Bassein.
La capital era Dharampur amb una població el 1881 de 5.176, el 1901 de 6.344 i el 2001 de 19.932 habitants.

## Llista de ranes

* Rana Ramshah 1262-1295
* Rana SOMSHAH 1295-1335
* Rana PURANDARSHAH 1335-1360
* Rana DHARAMSHAH I 1360-1391
* Rana GOPUSHAH 1391-1432
* Rana JAGATSHAH I 1432-1470
* Rana NARANSHAH 1470-1500
* Rana DHARAMSHAH II 1500-1531
* Rana JAGATSHAH II 1531-1566
* Rana LAXMANDEV 1566-1600
* Rana RAMDEVJI I 1600-1635
* Rana SOMDEVJI 1635-1680
* Rana SAHADEVJI 1680-1711
* Rana RAMDEVJI II 1711-1758
* Maharana Sahib DHARAMDEVJI RAMDEVJI 1758-1777
* Maharana Sahib NARANDEVJI [Guman Singh] 1774-1777
* Maharana Sahib SOMDEVJI II [Abhay Singh] 1777-1784
* Maharana Sahib RUPDEVJI SOMDEVJI 1784-1807
* Maharana Sahib VIJAYADEVJI RUPDEVJI 1807-1857
* Maharana Sahib Ramdevji III VIJAYADEVJI 1857-1860, married and had issue.
* Maharana Sahib Shri NARAYANDEVJI RAMDEVJI 1860-1891 (+ 17 de setembre de 1891)
* Maharana Sahib Shri MOHANDEVJI NARAYANDEVJI 1891-1921 (+ 26 d març de 1921)
* Maharana Sahib Shri VIJAYADEVJI II MOHANDEVJI 1921-1948 (+ 5 de maig de 1952)

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
* Genealogia per H. Soszynski Arxivat 2011-02-21 a Wayback Machine.